เรื่องร้องเรียน: การสร้างสกายวอล์กของเอกชนที่ตั้งเสาตอม่อเต็มพื้นที่ทางเท้า(ซึ่งเป็นพื้นที่สาธารณะ) ประชาชนต้องลงไปเดินบนถนน วีลแชร์หมดสิทธิ์ผ่าน อันนี้ละเมิดสิทธิ์ของผู้ใช้ทางเท้าอย่างร้ายแรงมาก
การดำเนินการของเจ้าหน้าที่: สำนักการโยธา กรุงเทพมหานคร ขอเรียนว่าโครงการก่อสร้างปรับปรุงสะพานข้ามแยกบางกะปิอยู่ระหว่างดำเนินการก่อสร้าง คาดว่าจะดำเนินการแล้วเสร็จประมาณเดือนกุมภาพันธ์ 2567 เมื่อดำเนินการก่อสร้างแล้วเสร็จจะมีทางเท้าให้ประชาชนผู้ใช้เส้นทางสัญจรผ่านไปมาได้ ตามรูปแบบที่สำนักงานวิศวกรรมทางอนุมัติ โดยจะขยายทางเท้ากว้าง 1.50 เมตร ตามรูปถ่ายที่แนบ ทั้งนี้ ขออภัยในความไม่สะดวกมา ณ ที่นี้  ด้วยค่ะ
ความเห็นของผู้แจ้ง: ขอบคุณที่ชี้แจงมาครับ รวดเร็วดีมาก แต่ฝากดูแลความปลอดภัยของประชาชนในช่วงระหว่างก่อสร้าง ทั้งการต้องเลี่ยงมาเดินบนถนน และอุปกรณ์ก่อสร้างต่าง ๆ ที่อาจหล่นลงมาครับ
พื้นที่: แขวงคลองจั่น เขตบางกะปิ กรุงเทพมหานคร